**Tăcerile tale**

*Alexandru Ciocioi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

TĂCERILE TALE

Îmi spăl întristarea strivită de timp,

În tot ce e alb, în ploaie te simt.

Ochii în zare s-au făcut întrebare

Între mine şi tine, cine e aşteptare?

Cine se culcă cu liniştea pe vatră,

Cine-şi ciopleşte blestemul în piatră,

Cine are mâna spălată-n prihană

Şi care din noi va rămâne icoană!

Să aprindem câte-o lacrimă pe apă

Şi să privim în dincolo de pleoapă,

Să aprindem câte o lacrimă pe stâncă,

Să ştim care din noi e rană mai adâncă.

Te cheamă cuvântul, aripa-mi te cheamă,

Strigându-i gol, miroase a toamnă,

Niciunde nu-i aer, nici zbor de flămând,

Doar eu printre frunze m-adun şi mă vând

Tăcerilor tale...